cyanic-selkie/wikianc huggingface dataset:
Allmenning
Allmenninger i utmark
Rettighetene kan være beiterett, hogstrett eller lignende. Det sondres mellom statsallmenninger, bygdeallmenninger og privatallmenninger. Ofte er det vilkår om at den bruksberettigede må ha en eiendom av en viss størrelse. En allmenning på landet i Norge er skog- eller fjellstrekning der en eller flere bygder har visse bruksretter. Da landet ble bebygd var mange fjerntliggende områder av liten økonomisk betydning ble brukt av alle til beite og jakt uten klare eiendomsforhold. Senere ble statens (kongens) eiendomsrett til en del slike allmenninger anerkjent. En del allmenninger i statens eie har vært solgt og gjort til bygdeallmenninger. Christian Vs Norske Lov hadde bestemmelser om allmenninger. Andre lover som regulerer eller regulerte allmenninger i Norge: Lov om Almindingsskove (1857), Skogloven (1863), lov om laksefiske og innlandsfiske (1964) og fjelloven (1975). Sedvane og rettspraksis spiller også inn. Retter i bygdeallmenninger knyttet til gårdsbruk og kan ikke skilles fra dette. Skjåk Almenning er på 2 millioner dekar og en av de største private eiendommene i Norge.
Allmenningsrett
Allmenningsrett er de rettsprinsipper som regulerer rettigheter og bruk av allmenninger. I årene etter 1945 er allmenningsretten forsøkt kodifisert i Norge, eksempelvis i lov om hevd og lov om servitutter. Disse lovene er imidlertid bare deklaratoriske og må vike for lokal praksis.
I Sør-Norge betyr allmenningsrett de særregler som gjelder for vedkommende bygdeallmenning.
Spørsmålet om allmenningsrett ble utredet i NOU 2007:13 Den nye sameretten, hvor kapittel 8.5 drøfter begrepet i historisk og juridisk sammenheng.
I middelalderen var byens allmenning et ubebygd område som hørte til byen og der byborgerne kunne ta ved og bygningstømmer til reparasjon. Magnus Lagabøtes bylov av 1276 definerte den egentlige byen Bergen som det tettbygde området på Vågens østside. Utenfor selve byen var det et langt større område ut til byens takmerker (det vil si grensemerker). Innenfor takmerkene var takmarken eller byens jursdiksjonsområde der byloven gjaldt. Takmarken var kongens allmenning som folk kunne utnytte økonomisk. I Bergen omfattet dette Fløyfjellet til Blåmanen, Sandviksfjellet, Store Lungegårdsvann, Nordnes, Sydnes, Nygård, Møhlenpris, og Sandviken til Stormølleelven. Oslo, Trondheim og Tønsberg fikk tilsvarende jurisdiksjonsområder utenfor tettbebyggelsen i henhold til byloven. I kongens allmenning kunne befolkningen ha husdyr på beite, drive fiske og fangst, plukke bær, hugge ved og samle kvist.
I middelalderen ble allmenningsretter omtalt som hlutir og hlunnende, gunstige rettigheter og andeler knyttet til en gård.
Allmenninger som gate
I middelalderen kunne allmenning også være en benevnelse for vei til allmenn bruk i byen eller på landet, og er i Bergen fortsatt navn for flere av byens sentrale og brede gater anlagt særlig for å hindre spredning av brann.
Oslo
Fra Gamlebyen i Oslo er middelalderens Biskopallmenning som løp mellom Oslo torg og Bjørvikshavna kjent. Clemensallmenningen gikk omtrent parallelt med Biskopallmenningen, omtrent vinkelrett på Østre og Vestre strete i gamle Oslo og til Clemenskirken.
Bergen
Magnus Lagabøtes bylov av 1276 har den første kjente omtale av allmenning i Bergen: «Allmenninger» skulle ligge «på tvers av vår by» til forskjell fra «streter», som skulle gå parallelt med sjøen. Byloven fastsatte at allmenningene skulle være åtte alen (4,4 meter) brede. Påbudet om allmenninger som branngater skriver seg trolig fra brannen i 1248. De eldste kjente allmenninger i Bergen er fra høymiddelalderen og gikk oppover fra Vågens østbredd (Bryggen). Maria allmenning (Mariakirkjualmenningr) fra sjøen til Mariakirken ble avdekket av arkeologer i 1979. Vetrlidsallmenningen tilsvarer middelalderens Auta allmenning ved Bryggens sørgrense. Vetrlidsallmenningen ble utvidet flere ganger og var på det meste, etter brannen i 1702, 100 alen bred slik at den isolerte Bryggen brannmessig fra resten av Bergen. Etter brannen i 1702 ble allmenninger, etter pålegg fra Frederik Gabel, anlagt med 75 til 100 alen bredde. Niolaikirkeallmenningen er midt på Bryggen og tjente også som Bergens torg nedenfor Bergens gamle rådstue ved Vågen. Murallmenningen vest for Vågen hindret spredning av brannen i 1582 og flere allmenninger ble anlagt.
Trondheim
I Trondheim var allmenning tidligere betegnelser på gateløp i Midtbyen, særlig øst-vest. Allmenningene i Trondheim var både branngater og ferdselsårer. Fra 1681 var allmenningene Trondheims bredeste gater og Nedre og Øvre allmenning var to brede gater i øst-vest-retningen. Åpninger rekken av bryggehus langs elvehavna kalles også allmenninger. Stretene i den middelalderske Trondheim (før 1681) var smale og kronglete.
Allmenningens tragedie
Sambruk av felles ressurser, som i en allmenning, ble problematisert av Garrett Hardin i hans artikkel fra 1968, The tragedy of the commons (allmenningens tragedie). Tragedien oppstår når én eller flere av fellesområdets brukere høster mer enn sin del av tilveksten i en fornybar ressurs.
De klassiske eksempler er overfiske; én eller flere fisker mer enn sin del; eller én eller flere setter flere dyr ut på beite enn et felles beiteområde kan tåle. Ved overfiske ødelegges ressursen på lengre sikt, og alle, også de som overfisket, er verre stilt enn før overfisket startet. Den som overfisker, er på engelsk kjent som the bad apple («det dårlige eplet»).
Elinor Ostrom ble i 2009 tildelt Nobels minnepris i økonomi for sin forskning på allmenningens tragedie. Ifølge Ostrom viser empiriske studier at allmenninger ofte forvaltes på en bærekraftig måte av brukerne selv, også uten privatisering eller statlig styring.
NM i baseball 2020
Norgesmesterskapet i baseball 2020 var det 30. norgesmesterskapet i baseball og ble arrangert 19. og 20. september 2020 på Titansport Arena i Dønnestad utenfor Kristiansand.
Kabaret Makaber
Kabaret Makaber er en norsk musikkgruppe som spiller bygdenoir. Gruppen består av Marita Vangen Bratteteig (vokal), Morten Norheim (altsax), Mads Lønnkvist (barisax), Torstein Åvar Sollien (marimba), Alexander Lund (bass) og Tomas Kristoffer Mjånes Myklebust (trommer). Bandet ble dannet i 2010.
Bandet utga debutalbumet Kabaret Makaber på Apollon Records i oktober 2017.
Taocheng
Taocheng (kinesisk: 桃城区 ; pinyin : Táochéng Qū) er et bydistrikt i byprefekturet Hengshui i provinsen Hebei i Folkerepublikken Kina. Arealet er på 590 km². Befolkningen var på 440 000 innbyggere i 2004.
Administrative enheter
Subdistrikter:
Storkommuner:
Kommuner:
Parakimerus
Parakimerus er en slekt av biller som tilhører familien trebukker (Cerambycidae).
Adolf Bartels
Adolf Bartels (født 15. november 1862 i Wesselburen i Tyskland, død 7. mars 1945 i Weimar) var en tysk forfatter.
Liv og virke
Adolf Bartels virket som lyriker, skuespiller- og romanforfatter og litteraturkritiker. Hans litteraturhistoriske arbeider, ikke minst Geschichte der deutschen Literatur og Einführung in die Weltliteratur, var kjennetegnet av sitt sterkt tysknasjonalistiske, rasistiske og fremfor alt antisemittiske preg.
Bartels var, sammen med Friedrich Lienhard, en ledende skikkelse innen Heimatkunst som kan ses som en forløper til Nazitysklands Blut und Boden-litteratur. Etter første verdenskrig var han fortsatt ledende innen völkische Bewegung. Han var sterkt engasjert for nazismens idéer og på sin 80-årsdag ble han tildelt Goldenes Parteiabzeichen der NSDAP. Den lokale NSDAP-gruppen i Weimar hadde utnevnt ham til æresmedlem allerede i 1925.
Lauren Gibbs
Lauren Gibbs (født 2. mars 1984) er en amerikansk bobkjører.
Hun representerte USA under Vinter-OL 2018 i Pyeongchang, hvor hun tok sølv i toer-bob.
Risto Laakkonen
Risto Laakkonen (født 6. mai 1967 i Kuopio) er en finsk tidligere skihopper.
Karriere
Laakkonen debuterte i verdenscupen i 1986 i Harrachov med en åttendeplass. De neste årene tilhørte han verdenstoppen, og i 1988 og 1989 vant han verdenscuprenn i Thunder Bay i Canada.
Vinteren 1988/89 gikk han til topps sammenlagt i hoppuka. Denne sesongen oppnådde han også sin beste sammenlagtplassering i verdenscupen – han ble nummer sju.
I VM 1989 i Lahtis ble han verdensmester i laghopping, og kom på andreplass i VM 1991 i Val di Fiemme. I OL 1992 tok han også gull i laghoppingen. Etter OL-sesongen la han opp sin aktive karriere.
Oddvin
Oddvin er et mannsnavn med opprinnelse i norrøne oddr, «odd» (pilspiss), eller mer trolig av audr «rikdom» og vinr, «venn», rikdommens venn.
Kjente personer med navnet
Personene i listen er ordnet kronologisk etter fødselsår.
Sørsvann
Sørsvann er et mindre vann på Stoa i Arendal.
Vannet er populært som rekreasjonsområde og brukes til både bading og fiske. Det er opparbeidet flere badeplasser langs vannet, to med egne parkeringsplasser, hvor det ene er tilrettelagt for funksjonshemmede.
De fredede og rødlistede artene stor torvlibelle og vårøyenstikker er registrert ved vannet, samt at den rødlistede europeisk ål er observert i vannet.
Trygve Gårdbo
Jens Trygve Gårdbo (1900–1969) var en norsk advokat og politimester i Arendal fra 1942 til 1944.
Bakgrunn
Gårdbo ble født 12. august 1900 i Tønsberg som sønn av kjøpmann Mathias Pettersen (1867–1959) og Louise Myhre (f. 1871). Gårdbo var advokat og meldte seg inn i Nasjonal Samling i desember 1940. Han var økonomileder i Nes lag av Nasjonal Samling i 1941. Han var NS-oppnevnt politimester i Arendal fra juni 1942, kretspersonalleder i Nasjonal Samling i Arendal i 1943 og medlem i Germanske-SS Norge fra samme år. Gårdbo ble senere politimester i Leikanger og i Odda.
Etterkrigstiden
Han ble i det norske landssvikoppgjøret dømt til 4 1/2 års tvangsarbeid, 17,000 kroner i inndragning, fratatt sakførerbevillingen og tap av sivile rettigheter i ti år. Høyesterett forlenget i mars 1947 straffen til seks års tvangsarbeid. Han ble løslatt fra Ilebu fengsel 16. mars 1949.
Gårdbo døde den 11. november 1969 i en alder av 69 år.
Storvik
Storvik eller Storvika finnes flere steder:
Personer
Kosmologi
Kosmologi (fra gresk κοσμολογία dannet av κόσμος, «verden» og λογια, «lære», ordet kosmos betyr orden) er studiet av og teorier om universet i sin helhet. Selv om ordet er av relativt ny opprinnelse, og første gang ble brukt av Christian Wolff i hans Cosmologia Generalis fra 1730, har kosmologien en lang historie innenfor vitenskap, filosofi og religion.
Kosmologiens ulike grener
Den tidligste formen for kosmologi finnes i verdensreligionenes opphavsmyter, som søker forklaringer hvordan verden oppsto og hva verden består av. Oppfatninger om verdens skapelse (kosmogoni) og undergang (eskatologi) danner i religionene et rammeverk for å forstå menneskets plass i universet og dets forhold til gud(ene).
Gjennom antropologien har vi også fått innblikk i naturreligiøse kosmologier. Grunnleggende viktig for vår forståelse av disse er antropologen Eduardo Batalha Viveiros de Castros beskrivelser av multi-naturalisme og perspektivisme blant amerikanske indianere.
I moderne tid har fysikken og astrofysikken kommet til å spille en sentral rolle i utformingen den fysiske kosmologien, det vil si forståelsen av universet gjennom vitenskapelig observasjon og eksperimenter. Den fysiske kosmologien befatter seg med universets dannelse og utstrekning. Det rådende paradigmet sier at universet ble til gjennom en form for kosmisk eksplosjon for ~13.7 ± 0.2 milliarder år siden - det såkalte Big Bang. Fra begynnelse til opphør vil universet gjennomgå ei utvikling styrt av fysiske lover.
Religiøs kosmologi
Mange verdensreligioner har skapelsesberetninger som forklarer opphavet til universet og til livet. Ofte er disse å betrakte som religiøse dogmer, men i noen tilfeller utvides de gjennom bruk av filosofiske og metafysiske argumenter, som for eksempel i det kosmologiske gudsbevis.
Ifølge det store flertallet av opphavsmyter blir verden skapt ved en aktiv handling av gud(ene), som også har skapt menneskene. Som regel blir da universet av sin skaper gitt en viss hensikt, og på den måten setter det rammer for menneskets plass i verden og menneskets forhold til Gud. I mange religioner forutses også verdens undergang, enten som et resultat av gudenes inngripen eller nedlagt i den ved skapelsen.
Mange religioner aksepterer den fysiske kosmologien; for eksempel mener den romersk-katolske kirken å finne en første årsak i big-bang-teorien.
Naturreligiøs kosmologi
Til forskjell fra religion er kosmologi et grunnleggende viktig behov i alle verdens samfunn. Kosmologi handler mye om et behov for å se seg selv som en del av den store sammenhengen, uavhengig av om man tror på Gud (teisme) eller ikke (ateisme), om man er fattig (u-land) eller rik (i-land). Kosmologi kan derfor kalles et universelt menneskelig behov, noe som må ligge til grunn for følelse av tilhørighet og opplevelse av et godt liv. Naturreligiøse kosmologier finnes hos samer, skogfinner, australske aboriginer, indianere i Mellom- og Sør-Amerika og i mange andre samfunn over hele verden der sjamanisme er utbredt.
Fysisk kosmologi
I sin tidligste form svarer fysisk kosmologi til det som kalles sfærisk mekanikk; studiet av de himmelske sfærene. De greske filosofene Aristarkhos og Aristoteles, og den gresk-egyptiske astronomen Ptolemaios framsatte ulike kosmologiske teorier. Særlig var Ptolemaios' geosentriske verdensbilde en vidt akseptert teori inntil Nikolaus Kopernikus - og i sin tur Tycho Brahe, Johannes Kepler og Galileo Galilei - lanserte et heliosentrisk system på 1500-tallet.
Med Isaac Newtons utgivelse av Principia Mathematica i 1687 ble problemet med himmellegemenes bevegelser endelig løst. Newton bidro med de nødvendige forutsetningene for Keplers lover, og Keplers gravitasjonslov løste tidligere teoriers problemer med de observerte avvik fra teorien. En fundamental forskjell mellom Newtons kosmologi og eldre kosmologier var det kopernikanske prinsippet, som sier at himmellegemene adlyder de samme fysiske lovene som legemer på jorda. Dette var et avgjørende filosofisk gjennombrudd i fysisk kosmologi.
Moderne vitenskapelig kosmologi kan sies å begynne med Albert Einsteins generelle relativitetsteori av 1915, sammen med astronomenes økende mulighet til å studere fjerne objekter. Før 1915 mente fysikerne at universet var statisk og uforanderlig. Et slikt paradigme var lite forenlig med relativitetsteorien. Følgelig ble «Big Bang»-teorien lansert av Georges Lemaître. Teorien om et ekspanderende univers er blitt bekrefta av Edwin Hubbles påvisning av at avstanden til fjerne galakser er økende, og av oppdagelsen av kosmisk bakgrunnsstråling ved Arno Penzias og Robert Woodrow Wilson i 1964.
Metafysisk kosmologi
I metafysikken handler kosmologi om verden som et hele av rom, tid og alle ting. I antikken var det ingen motsetning mellom en metafysisk og en vitenskapelig betraktning av verden. I moderne tid har imidlertid metafysikken befattet seg med kosmos på en måte som ligger hinsides vitenskapen.
Den metafysiske kosmologien skiller seg fra den religiøse ved at den nærmer seg spørsmålene gjennom filosofiske metoder, for eksempel gjennom dialektikken. Moderne metafysisk kosmologi stiller spørsmål som:
Esoterisk kosmologi
Mange esoteriske og okkulte bevegelser har høgt utvikla kosmologier. Slike kosmologier stiller mange av de samme spørsmåla som religiøse og metafysiske kosmologier. De kan imidlertid skilles fra de religiøse ved at erstatter tro med en mer intellektuell forståelse, og fra de filosofiske ved at de vektlegger visse psykisk-åndelige teknikker. Vanlige emner i disse kosmologiene er emanasjon, involusjon, eksistensplan, hierarkier av åndelige vesener, kosmiske sykluser og ulike bevissthetsplan. Eksempler på esoteriske kosmologier kan finnes i gnostisisme, Tantra, Kabbala, teosofi, antroposofi og Gurdjieffs lære om Den fjerde vei.
Steinfjorden
Steinfjorden eller Steinsfjorden er navnet på flere norske fjorder:
Brøggerhalvøya
Brøggerhalvøya er ei halvøy på vestkysten av Spitsbergen, Svalbard og er 20 km lang og 10 km bred. Vest for Brøggerhalvøya ligger Forlandsundet og i nordøst Kongsfjorden. Ny-Ålesund ligger nordøst på Brøggerhalvøya.
Svalbardrein ble satt ut på Brøggerhalvøya av Norsk Polarinstitutt i 1978 som et eksperiment etter å ha vært et reinfritt område i 100 år. Svalbardreinen formerte seg raskt og beitet ned et biologisk rikt område og reduserte artsmangfoldet
Irlandsfronten
Irlandsfronten (1972-1982) var en norsk partipolitisk uavhengig solidaritetsorganisasjon.
Brøggerhalvøya
Brøggerhalvøya, Kongsfjord-området og Ny-Ålesund er et beskyttet forskningsområde og annen virksomhet kan ikke skade eller være til hinder for forskningen.
Guangzhou Baiyun internasjonale lufthavn
Guangzhou Baiyun internasjonale lufthavn (kinesisk: 广州白云国际机场, Guǎngzhōu Báiyún Guójì Jīchǎng) er hovedflyplass for storbyen Guangzhou (Kanton) i provinsen Guangdong i Folkerepublikken Kina. Den er hovedknutepunkt for det store kinesiske flyselskapet China Southern Airlines.
Irlandsfronten
Bakgrunn
Irlandsfronten ble opprettet i 1972 som en direkte reaksjon på Bloody Sunday. De var en av to solidaritetsorganisasjoner i Norge som jobbet med Nord-Irland og The Troubles på 1970- og 80-tallet. Den andre organisasjonen het Irlandskomiteen. Organisasjonene var uten formell tilknytting, men de samarbeidet til tider. Et eksempel på samarbeid er en demonstrasjon de arrangerte i 1977 mot at Maired Corrigan og Betty Williams fikk Nobels fredspris for Peace People bevegelsen.
Brøggerhalvøya
Brøggerhalvøya har sitt navn etter professor og geolog Waldemar Christopher Brøgger (1851–1940) ved Universitetet i Oslo.
Irlandsfronten
Bakgrunn
Irlandsfronten ga ut en månedlig fanzine som het Stjerneplogen, den var til salgs for 2 kr, og hadde Ken Jackson som ansvarlig redaktør. Stjerneplogen var oppkalt etter en avis som Offisielle Sinn Fein ga ut i Derry tidlig på 1970-tallet. Navnet Stjerneplogen er hentet fra flagget som ble brukt av Irish Citizen Army, en av gruppene som deltok i Påskeopprøret i 1916. De ga også ut andre dokumenter på en ad-hoc basis, blant annet «Kommentar om Irland» utgitt av arbeidsutvalget i Irlandsfronten, våren 1972.
Politisk plattform
På sitt landsmøte i 1974 vedtok Irlandsfronten fire følgende punkter som definerte deres aktivitet
Politiske tilknyttinger
I Norge hadde Irlandsfronten i noe grad en tilknytting til Sosialistisk Venstreparti, selv om de i utgangspunktet var parti-politisk uavhengige. Irlandskomiteen var på sin side løst knytt til AKP(m-l). Dette skillet mellom front/komite og SV/AKP(m-l) er ikke unikt for organisasjonene som jobbet med Irland. Palestinakomiteen assosieres med AKP(m-l) og Palestinafronten (senere Palestinagruppene, oppløst 2010) var assosiert med SV.
I Nord-Irland hadde Irlandsfronten noe kontakt med Offisielle Sinn Féin og Offisielle IRA. Denne fløyen av IRA stoppet krigen mot britene i 1972, men var involvert i feider med Den provisoriske IRA og INLA. Irlandskomiteen hadde noe kontakt med personer i Det Provisoriske Sinn Féin, og de ble avbildet da de gikk i 8. mars-tog i den irske avisa An Phoblacht.
«Lundrapporten»
Både Irlandsfronten og Irlandskomiteen, sammen med andre aktører på venstresiden (blant annet Palestinakomiteen) var under overvåkning av PST fordi de hadde kontakt med personer tilknyttet IRA og Sinn Féin.
Guangzhou Baiyun internasjonale lufthavn
Guangzhou-Baiyun ligger i bydistriktet Huadu, ca 28 kilometer fra sentrum i Guangzhou. Lufthavnen ble åpnet 5. august 2004. IATA-koden CAN overtok den fra den gamle og nå nedlagte Baiyun internasjonale lufthavn, som ligger i samme bydistrikt.
Guangyang
Guangyang (kinesisk: 广阳区; pinyin : Guǎngyáng Qū) er et bydistrikt i byprefekturet Langfang i provinsen Hebei i Folkerepublikken Kina. Det har et areal på 464,73 km² og et folketall på 348.700.
Venke Knutson
Venke Knutson (født 20. oktober 1978) er en norsk popartist.
Bakgrunn
Knutson vokste opp i en musikalsk familie i bygda Birkeland i Aust-Agder. Hun opptrådte som vokalist for første gang i 1996 og begynte på lærerutdanningen i 1998. Hun jobbet som barneskolelærer på Bryn skole, men la den jobben på hyllen for å bruke mer tid på musikken.
Musikkarriere
I begynnelsen av musikkarrieren koret hun for andre artister, blant annet i bandet S.P.O.O.N med Erik Faber som vokalist da bandet vant NM i rock i 1999. Hun dro senere til USA sammen med familien og bodde på sjømannskirken i Houston, der de ble boende noen år. Hun sang på denne tiden i kor, og det var da hun virkelig fikk smak for musikk. Før Knutson fikk platekontrakt, var hun bl.a. leder for lovsangen i Storsalen menighet i Oslo. Våren 2003 fikk Knutson platekontrakt med plateselskapet Universal, i samarbeid med hennes gamle manager Jan Fredrik Karlsen. Den første singelen hun ga ut het Panic. Albumet Scared kom i 2004. Singelen «Kiss» ble en stor hit sommeren 2004 og lå flere uker som nummer 1 på radiolisten. Høsten 2005 ga hun ut singelen «Just A Minute» fra sitt andre album Places I Have Been. Etter 4 uker på VG-lista ble dette hennes første singel som klarte å kapre førsteplassen.
Knutson har Bon Jovi som sitt forbilde og har en forkjærlighet for gitarer. Hun har selv også spilt trommer.
I 2008 var Knutson med på barneplaten «Magiske kroker & hemmeligheter» produsert av Linn Skåber og Jacob Young, med sangen «Vinteren er her».
I januar 2010 var hun med som deltaker i Melodi Grand Prix. Hun gikk videre til den norske finalen via «Siste sjansen» som ble arrangert i Sarpsborg 30. januar, med låten «Jealous 'Cause I Love You» skrevet av Laila Samuelsen, Alexander Kronlund og Lucas Hilbert.
Knutson driver i dag Poprommet Musikkskole, med avdelinger i Oslo, Ås og Bodø, i tillegg til at hun er aktiv som artist.
Aeroméxico
Aeroméxico er Mexicos største flyselskap. Selskapet ble grunnlagt som Aeronaves de México 15. september 1934. I tillegg til sine nasjonale ruter opererer selskapet med flyvinger til USA samt to interkontinentale flyvinger til Europa. I november 2006 ble det også startet flyvinger til Asia.
José Pedraza (friidrettsutøver)
José Pedraza Zúñiga (født 19. september 1937, død 1. juni 1998) var en meksikansk friidrettsutøver.
Han representerte Mexico under Sommer-OL 1968, hvor han tok sølv på 20 kilometer kappgang.
Roméo et Juliette
Roméo et Juliette er en fransk stumfilm fra 1900 regissert av Clément Maurice.
Brandenburgkonsertene
Brandenburgkonsertene er en gruppe på seks konserter av Johann Sebastian Bach (BWV 1046-1051), som ble komponert mellom 1718 og 1721, mens Bach var kapellmester i Köthen.
Betegnelsen «Brandenburgkonsertene» fikk konsertene først senere. Musikkviteren Philipp Spitta publiserte i 1873-1879 en stor Bach-biografi hvor han brukte denne betegnelsen, som siden slo igjennom.
Lake Havasu
Lake Havasu er et stort vannreservoar dannet av Parker-demningen i elven Colorado, på grensen mellom San Bernardino County i California og La Paz County i Arizona.
Reservoaret har en kapasitet på 764,000,000 m³. Betongdemningen ble bygget av Bureau of Reclamation mellom 1934 og 1938. Hovedformålet er å magasinere vann for pumping inn i to akvedukter. Før demningen ble bygget var området bosatt av Mojave-indianere. Reservoaret ble navngitt i 1939 etter ordet for blått på mojave.
Skottelus
Skottelus (Caligus elongatus) er en parasitt som lever på forskjellige fiskeslag. Den ligner på lakselus, men er mindre og har en lysere farge. Den har lavere toleranse for ferskvann enn lakselus.
Kjemisk våpen
Kjemiske våpen ble for alvor brukt i stort omfang under første verdenskrig, hvor effekten av sennepsgass, fosgen-gass og andre giftige gasser forårsaket pusteproblemer, blindhet, lemlestelse og død.
Typer kjemiske våpen
Kjemiske stridsmidler klassifiseres etter hvilke effekter de har på mennesker.
Nervegasser
De farligste av disse er nervegassene tabun (GA), sarin (GB), soman (GD) og VX, som virker inn på nervesystemet ved at det binder seg til acetylcholinesterase og hemmer dette enzymet. Dette fører til at neurotransmittoren acetylcholin ikke brytes ned, og synapsen får en stadig strøm av impulser. Den rammede får pusteproblemer, kramper, brekninger og andre lammende problemer.
Hudstridsmidler
Det finnes også kjemiske gasser som reagerer ved hudkontakt og forårsaker byller/sår, disse kalles hudstridsmidler. Eksempler er forbindelser av sennepsgass (HD) og lewisite, som er mindre giftige enn nervegassene. Alle disse kjemiske våpnene er væsker ved normal romtemperatur, men blir gassform når de frislippes under krigsbruk. Hudskadene vil i starten ligne på brannsår, og etterhvert kan det oppstå blemmer.
Kvelegasser
Kvelegasser er dødelige stridsmidler som kun virker gjennom åndedrettet. De kan i store konsentrasjoner gi skader på lunger og luftveier. De viktigste forbindelsene i denne gruppen er fosgen, defosgen og klorpikrin.
Blodgasser
Blodgasser som blir tatt opp i kroppen virker på cellenes evne til å ta opp og omsette oksygen. De to viktigste forbindelsene er blåsyre og klorcyan.
Andre
De to siste gruppene er irriterende gasser som CS-gass og ulike psykokjemiske forbindelser. Det finnes også gasser og kjemiske substanser basert på plantemateriale, som pepperspray. Dette er normalt ikke regnet for kjemiske våpen i internasjonal forstand, men reguleres under vanlig nasjonal våpenlovgivning.
Arbeid mot kjemiske våpen
Kjemivåpenkonvensjonen fra 1993 er det et juridisk bindende, verdensomspennende forbud mot produksjon, lagring og bruk av kjemiske våpen og kjemiske substanser som lett kan omgjøres til slike våpen. Til tross for denne konvensjonen finnes det fremdeles store lagre av kjemiske stridsmidler, som regel begrunnet som bare en forholdsregel.
Før andre verdenskrig
Genèveprotokollen av 1925 (må ikke forveksles med Genèvekonvensjonene) kom i stad i stor grad som en reaksjon på giftgassbruken under første verdenskrig. Dens offisielle tittel er Protocol for the Prohibition of the Use in War of Asphyxiating, Poisonous or other Gases, and of Bacteriological Methods of Warfare, og er en internasjonal avtale som forbyr bruk av kjemiske og biologiske våpen. Den ble undertegnet i Genève 17. juni 1925 og trådte i kraft 8. februar 1928. 133 nasjoner er oppført som statlige parter i protokollen. Denne avtalen fastslår at kjemiske og biologiske våpen er med rette fordømt av den generelle oppfatning i den siviliserte verden.
Nyere avtaler
Kjemivåpenkonvensjonen er den siste internasjonale avtale som er inngått for å bedre kontroll med kjemiske våpen med status som folkerett. Dens offisielle navn er Convention on the Prohibition of the Development, Production, Stockpiling and Use of Chemical Weapons and on their Destruction. Avtalen forbyr produksjon, lagring og bruk av kjemiske våpen. Den administreres av Organisasjonen for forbud mot kjemiske våpen, (OPCW), som er en uavhengig organisasjon basert i den Nederlandske byen Haag. . OPCW skal overse at vilkårene i kjemivåpenkonvensjonen håndheves av de 188 underskriverne, som representerer 98% av verdens befolkning.
Kjemiske våpen i Skagerrak
Etter andre verdenskrig ble det behov for å fjerne store mengder med kjemiske våpen som tyskerne hadde i beredskap for kjemisk krigføring, blant annet sennepsgass, sarin, tabun, fosgen og lewisitt. Det ble bestemt av de allierte at det beste var å senke denne ammunisjonen i havet, og store mengder ble lastet på skip som ble senket utenfor Sverige, Danmark og Norge i 1945 og 1946. Det anslås at mengden av kjemisk stridsmidler er på 168 000 tonn. Skagerrak er det dokumentert senket 36 skip, uten at det er kjent om det er kjemiske stridsmidler i alle. Dumpingen ble godkjent av norske myndigheter.
Marc Bischofberger
Marc Bischofberger (født 26. januar 1991) er en sveitsisk freestylekjører.
Han representerte Sveits under Vinter-OL 2018 i Pyeongchang, hvor han tok sølv i skicross.
Dominik Życki
Dominik Życki (født 15. februar 1974) er en polsk seiler som spesialiserer seg i starbåt. Under Sommer-OL 2012 i London representerte han landet sitt, der han ble nummer 8.
Ambientteateret
Ambientteateret ble etablert som teatergruppe i Bergen i 2019. Ambientteateret jobbet mot en ambient dramaturgi, og forestillingene deres bar preg av løsslumpenhet og improvisasjon. Gruppen la ned sin virksomhet i 2021 etter å ha produsert to forestillinger: Dionysia: Ambient Eksperiment 1.0 (2019) og Intermezzia: Ambient ekspriment 2.0 (2020). Gruppen jobbet devised med en flat struktur, men hadde Victor Olsbø Skinlo (1997) som kunstnerisk leder og Sander Jensen Schipper (1999) som produsent.
Intermezzia er den andre forestilingen til teatergruppen. Forestillingen var inspirert av renessansens teater, hovedsakelig utviklingen av perspektivteater, hoffteater, commedia dell’arte og intermezzi. Intermezzibegrepet kommer fra 1700-tallet, og viser til de spektakulære underholdningsinnslag som ble spilt i forestillingspausene. Senere utviklet det seg til opera og ballett. Mellomspillene ble i sin tid mer populære enn selve forestillingene, hvor publikum oppsøkte forestillingene for å oppleve Intermezzi og sosialisere. Forestillingen Intermezzia hadde fokus på scneerom og musikk. Musikken hentet de fra bandet GØY, mens scenerommet ble fylt av store malerier laget av aktørene. De beskrev selv scenerommet som en "ny twist på persepktivscenen".
Ostepop
Ostepop er en type puffet snacks laget blant annet av maismel, med et belegg av ost eller ostepulver. Den produseres ved ekstrudering av oppvarmet maisdeig gjennom en dyse som former produktet enten rett, bøyd, krøllete eller som en ball. Eksempler på noen typer ostepop er Cheez Doodles, samt butikkenes egne merkevarer.
Historie
Ostepop ble oppfunnet i USA i 1930-årene. Det finnes to konkurrerende historier. Ifølge den ene ble den først laget av Edward Wilson og/eller Clarence J. Schwebke fra Flakall Corporation i Beloit i Wisconsin, en produsent av dyremat. De friterte og saltet puffet mais som ble produsert på firmaets maskiner. Senere ble ost tilsatt. Det ble søkt om patent i 1939, og produktet, kalt Korn Kurls, ble kommersialisert i 1946 av Adams Corporation, dannet av en av grunnleggerne av Flakall og hans sønner. Adams Corporation ble senere kjøpt opp av Beatrice Foods.
En annen historie sier at ostepopen ble funnet opp av Elmer Candy Corporation i New Orleans i Louisiana enten før eller i 1936, da salgssjefen for Elmer, Morel M. Elmer, Sr., bestemte seg for å holde en konkurranse i New Orleans for å gi dette vellykkede produktet et navn. Vinnernavnet CheeWees brukes fremdeles i dag av produsenten, Elmer's Fine Foods.
Hans-Georg Reimann
Hans-Georg Reimann (født 24. august 1941) er en tysk friidrettsutøver.
Han representerte Øst-Tyskland under Sommer-OL 1976, hvor han tok sølv på 20 kilometer kappgang. Han tok også bronse på samme distanse under Sommer-OL 1972.
Liste over Donald Pocket-utgivelser
Følgende er en liste over norske Donald Pocket-utgivelser etter år. Enkelte av utgavene har også en oversikt over hvilke historier som fulgte med.
Det beste fra Donald Pocket
Det beste fra Donald Pocket er samlebøker med tegneserier fra tidligere utgitte Donald Pocketer.
Donald Pocket English
Donald Pocket English er bøker med tegneserier på engelsk for at leserne skal lære seg engelsk. Det er totalt utgitt 10 bøker i serien.
Aleksander Foosnæs
Aleksander Foosnæs (født 5. juni 1994) er en norsk fotballspiller som fra den 13. juli 2022 er klubbløs.
Foosnæs spilte tidligere på midtbanen, men ble i tiden i Rosenborg Ballklubs junioravdeling omskolert til venstreback.
Foosnæs ble tatt opp i Ranheim Fotballs A-stall fra egen juniorstall vinteren 2011 ved at han signerte en amatørkontrakt med klubben. Amatørkontrakten innebar at han kunne spille opptil tre kamper for Ranheim sesongen 2011.
Foosnæs har ved flere anledninger hospitert i Rosenborg Ballklubs junioravdeling, og ble i desember 2012 klar for junioravdelinga. Etter sesongen 2013 gikk han tilbake til Ranheim.
Aleksander er tippoldebarnet til tidligere statsråd og stortingsrepresentant Hans Konrad Foosnæs (Venstre).
Helge Bjørnestad
Helge Bjørnestad (født 13. februar 1950 i Stavanger) er en norsk jurist. Han har tidligere blant annet jobbet som politijurist og byfogd i Stavanger. Bjørnestad har også vært leder av SEFO i Rogaland. Han har siden 2004 vært sorenskriver i Stavanger tingrett.
Bjørnestad var administrator under det såkalte NOKAS-saken da den ble behandlet i tingretten i 2005-2006.
Referanser
<References/>
Tibetansk buddhisme
Tibetansk buddhisme er en retning innenfor mahayana-buddhismen. Den er kjent for et rikt mangfold av seremonier og for sitt omfattende klostervesen og er basert på en kombinasjon av mahayana- og vajrayana-elementer. Tibetansk buddhisme er kjent for sin esoteriske tantriske sti, som inneholder avanserte teknikker innenfor yoga, meditasjon og mental trening.
Utbredelse
Den tibetanske buddhisme er utbredt i og karakteristisk for Tibet, Mongolia, Tuva, Bhutan, Kalmykia og dendel regioner i Himalaya, som det nordlige Nepal, og i India (særlig i Arunachal Pradesh, Ladakh, Dharamsala, Lahaul og Spiti i Himachal Pradesh, og Sikkim). Den er statsreligion i Bhutan. Den praktiseres også i Mongolia og i deler av Russland (Kalmykia, Burjatia og Tuva) og nordøstre Kina.
Historie og beskrivelse
Tibetansk buddhisme utviklet seg fra forskjellige oversettelsesperioder av mahayana- og vajrayanatekster fra India hvor mahayana og vajrayana opprinnelig stammer fra. Den første perioden begynte i 8./9. århundre, den andre oversettelsesperiode sent i det 10. århundre. Tibetansk buddhisme inneholder noen elementer fra den tibetanske religionen Bön. Den tantriske praksisen inneholder også historiske spor fra hinduismens tantrisme.
Det finnes fire forskjellige skoler innen tibetansk buddhisme:
Mesa (Arizona)
Mesa er en by i den amerikanske delstaten Arizona med et areal på 324,2 km²og en befolkning på ca. 432 000 innbyggere (2003). Den er en av de byene i USA med sterkest befolkningsvekst (2008) og regnes som en svært konservativ by.
Tibetansk buddhisme
Historie og beskrivelse
Dessuten:
Mesa (Arizona)
Byen ligger i Maricopa County sentralt i delstaten, ca. 30 km øst for hovedstaden Phoenix.
Tibetansk buddhisme
Historie og beskrivelse
Tibetanske buddhistmunker som underviser eller lekfolk med spesielle evner kalles lama. En lama som velger å bli gjenfødt for å gagne andre kalles tulku. Innenfor tibetansk buddhisme opererer man delvis med flere tulku-arverekker, og barn som blir anerkjent som reinkarnasjonen av en avdød tulku blir oppdratt til å bli en lama.
Mesa (Arizona)
Det moderne Mesa ble grunnlagt i januar 1878 av mormoner, og 6,5 % av befolkningen tilhører i dag De siste dagers hellige (Church of Jesus Christ of latter-day saints).
Sørøst for sentrum ligger Phoenix–Mesa Gateway lufthavn.
Tibetansk buddhisme
Historie og beskrivelse
Dalai Lama blir ansett som overhodet for den tibetanske buddhismen. Han var også overhodet for den tibetanske Ganden Phodrang-regjeringen fra 1700-tallet av, og har en spesiell betydning innenfor Gelug-skolen. Den nåværende Dalai Lama, Tenzin Gyatso, er den fjortende i rekken, og alle de fjorten regnes som inkarnasjoner av den indiske bodhisattvaen Avalokiteshvara.
Til Vesten kom den første kjennskap til denne læren først på slutten av 1800-tallet med Madame Blavatsky og hennes bok om Den hemmelige lære. Idag er kjennskapen om læren spred nesten over hele verden.
Litteratur
engelsk:
tysk:
Ust Ilimsk-demningen
Ust Ilimsk-demningen  er en demning ved byen Ust-Ilimsk i elva Angara, ei sideelv til Jenisej, nord for det ovenforliggende Bratsk-reservoaret. Vannkraftverket ble ferdigstilt 1970–1979. Operatør er Irkutsk Power Generation and Distribution Company (Irkutskenergo) OAO. Demningen er en 1 475 meter lang, og 105 meter høy gravitasjonsdam i betong.
Kraftverket er et av verdens største målt etter installert effekt, som er inntil 4 320 MW fordelt på 16 turbiner (alle på 270 MW hver). Den praktiske utnyttelsen er omkring 3 840 MW, og midlere kraftproduksjon er 21 700 GWt årlig. Kraftverket gir kraft til industrien i Sibir.
Anleggets reservoar er den 1 873 km² store Ust Ilimsk-sjøen i Krasnojarsk kraj (som grovt sett dekker Jenisej-vassdraget). Normal dybde blir 31,7 meter, vannmengde er anslagsvis 59,3 km³. Reservoaret strekker seg nesten helt opp til byen Bratsk.
Frank Stäbler
Frank Stäbler (født 27. juni 1989) er en tysk bryter som konkurrerer i gresk-romersk stil i 66-kilosklassen. Han representerte landet sitt under Sommer-OL 2012 i London, der han ble utslått i omspillet. Han var på laget som ble tysk mester i 2014/15-sesongen.
Under Sommer-OL 2020 i Tokyo som ble arrangert i 2021 tok han bronse.
Abimelek
Abimelek er tre personer i Bibelen, to filisterkonger og en israelitt. Navnet blir også brukt om filisterkongen Akisj en gang, i innledningen på Salmene 34.
Asiamesterskapet i fotball for kvinner 1981
Asiamesterskapet i fotball for kvinner 1979 ble arrangert i Hongkong. Det var fjerde gang Asiamesterskapet i fotball for kvinner ble avholdt. I sluttspillet var det to puljer, og antall deltakere var økt fra seks til åtte. I motsetning til i forrige mesterskap, stilte India med samlet lag. Australia var ikke med, og de dukket heller ikke opp igjen før i 2006.
Taiwan slo Thailand i finalen og ble asiatiske mestre for tredje gang på rad.
Sluttspillet
Sluttspillet ble spilt mellom 7. og 17. juni 1981. Lagene ble fordelt i to gruopper, A og B. Deltakerlandene var:
Alle elsker Mary
Alle elsker Mary er en amerikansk komedie fra 1998 med blant annet Cameron Diaz og Ben Stiller i hovedrollene.
Handlingsreferat
I 1985 er den 16 år gamle Theodore "Ted" Stroehmann student på videregående skole, på vei til ett stevnemøte med hans drømmejente Mary Jensen når han får pungen sittende fast i en glidelås. Han blir innlagt på sykehus når den blør, noe som forhindrer ham fra å gå ut med kjæresten den kvelden. Ted mister deretter kontakten med Mary. Tretten år senere, i 1998, er den nå 29 år gamle Ted fremdeles forelsket i Mary. På råd fra hans beste venn Dom, ansetter Ted privatetterforsker Pat Healy for å spore henne opp. Healy oppdager at hun arbeider som ortopedisk kirurg og er bosatt i Miami. Etter å ha observert henne i noen dager begynner Healy å bli forelsket i Mary. Han vender tilbake til Providence og lyver for Ted om Mary og påstår at Mary er overvektig, og har fire barn sammen med tre forskjellige menn.
Healy slutter deretter i jobben, flytter til Miami for å følge etter Mary, og de begynner å tilbringe tid sammen. Frem til Tucker, en arkitekt som bruker krykker etter alvorlig rygg-skade, avslører Healy som en svindler. Men Healy oppdager at Tucker også er en løgner: Han har egentlig ingen problemer med ryggen, har aldri arbeidet som arkitekt, og heter egentlig Norm Phipps som også er forelsket i Mary. I årevis har Norm skjult hvordan skaden hans helbredet, samt hvordan han fikk en venn til å skade ham slik at han kunne bli pasient hos Mary - for at han skulle komme nærmere henne, og jage mulige rivaler vekk fra Mary.
I mellomtiden oppdager Ted fra en gammel klasse-kamerat at Healy løy angående Mary. Dermed kjører Ted til Florida for å møte Mary. I løpet av kjøreturen til Florida plukker Ted opp en haiker som viser seg å være en massemorder. Morderen etterlater et lik i Teds bil, i det Ted utilsiktet havner i problemer med en gruppe homofile menn. Ted blir arrestert på grunn av liket i bilen hans før politiet oppdager den virkelige drapsmannen. Etter at Ted har funnet Mary, begynner de et forhold. Men de får enda mer problemer etter at en tidligere kjæreste ved navn Brett Favre, dukker opp og viser hans romantiske følelser for Mary.
Rockprisen
Rockprisen er en årlig pris som deles ut av Rjukan Rockforum på Rjukan Rockfestival.
Rockprisen går til en utøver som har satt norsk rock på kartet nasjonalt og internasjonalt. Kriteriet er at mottakeren har laget norsk kvalitetsrock, og på denne måten har bidratt til å spredd norsk rocks selvtillit, og til å øke norsk rocks ry utover landets grenser. Prisen er et stort gullinnrammet diplom, som overrekkes av festivalsjefen under festivalen.
The Pointing Finger
The Pointing Finger er en amerikansk stumfilm fra 1919, regissert av Edward A. Kull og Edward Morrissey.
Handling
Mary Murphy, den eldste jenta ved et barnehjem, stjeler en kjole og tre dollar. Deretter rømmer hun til storbyen. Grosset, institusjonens rektor, stjeler 10 000 dollar samme natt - og Mary blir mistenkt for dette tyveriet også. Mary klarer snart å finne seg jobb som assistent for entomolog William Saxton, etter at hun forandrer sitt eget utseende fordi professoren misliker attraktive og mote-riktig kledde unge kvinner.
Men hans nevø David legger etter hvert merke til hennes virkelige skjønnhet og blir forelsket i henne. Men Grosset ankommer professorens hjem, og truer med å avsløre henne - og Mary oppdager at Grosset forsøker å rane professorens pengeskap, men han legger skylden for dette på henne. Men Saxton hadde faktisk gjemt seg bak en gardin i rommet hele tiden, og fikk med seg alt som hadde skjedd. Grosset blir deretter arrestert, og Mary gifter seg med David kort tid senere.
Tuscaloosa
Tuscaloosa er et regionalt sentrum for industri, varehandel, helsetjenester og utdannelse i det vestlige, sentrale Alabama. Byen huser institusjoner som University of Alabama, Stillman College og Shelton State Community College. Større virksomheter med tilhold i Tuscaloosa og omegn er dekkfabrikanten B. F. Goodrich Company, bilfabrikanten Mercedes-Benz, oljeraffineriet Hunt Refining Co., taksteinfabrikanten GAF Materials Corporation, elektronikkfabrikanten JVG, stålverket Nucor Corporation samt ståltaufabrikanten Phifer. University of Alabama er stadig den dominerende økonomiske og kulturelle drivkraften i byen.
Byen fikk bystatus i 1819. Den er oppkalt etter Tuskaloosa, høvding for en muskogeansktalende stamme som ble bekjempet av Hernando de Soto i 1540. Tuscaloosa var hovedstad i delstaten 1826–1846. Våren 2011 ble deler av byen hardt rammet av en tornado.
Byen ligger ca. 150 km nordvest for hovedstaden Montgomery og ca. 70 km øst for grensen mot Mississippi.
Akvakultur
Akvakultur er kultivering av organismer i vann, og omfatter dyrking av planter, alger og skjell og oppdrett av fisk. De tidligste eksempelene på akvakultur var oppdrett av karper i Kina, som man kjenner til har foregått fra ca. år 2500 f. kr. Akvakultur har hatt en stor vekst i moderne tid og står i dag for omtrentlig halvparten av verdens uttak av sjømat. Kina er fremdeles verdens største oppdretter, med rundt 70 % av verdensproduksjonen. Havbruk er akvakultur i sjøvann.
Akvakultur i Norge
Norge er en liten oppdrettsnasjon i et global perspektiv, men oppdrett av fisk er en av våre største eksportnæringer. I 2009 utgjorde oppdrett av fisk og skalldyr omtrent 950 000 tonn rund fisk. Til sammenligning ble det fisket 2 537 134 tonn vill fisk av norske fartøy i 2009. Oppdrett av laksefisker er den dominerende form for akvakultur i Norge, og landet er verdens største produsent av atlantisk laks. Oppdrett av torsk og blåskjell er også etablerte næringer, men skjer ikke i så stor skala.
Anti-Counterfeiting Trade Agreement
Anti-Counterfeiting Trade Agreement (ACTA) er en multilateral avtale for håndhevelse av immaterielle rettigheter. Avtalen søker å opprette et juridisk rammeverk rundt vareforfalskning, synonympreparater og opphavsrettsbrudd på Internett. ACTA vil etablere en ny international juridisk ramme, hvor land kan delta på frivillig basis, og skape sitt eget styrende organ utenfor eksisterende internasjonale institusjoner som Verdens handelsorganisasjon (WTO), World Intellectual Property Organization (WIPO) eller De forente nasjoner (FN).
Akvakultur
Akvakultur i Norge
Oppdrett av rensefisk, slik som rognkjeks og leppefisker, bedrives også. Disse brukes av lakseoppdrettere, som en del av løsningen på lakselusproblematikken. Rensefisken spiser lakselus fra laksen.
Anti-Counterfeiting Trade Agreement
Deler av avtalen har liknende intensjoner på et internasjonalt nivå som det omstridte Stop Online Piracy Act (SOPA) i USA.
Ron Asheton
Ron Asheton (født 17. juli 1948, død 6. januar 2009) var en amerikansk gitarist og låtskriver, best kjent fra rockegruppa The Stooges. Han kom på 29.-plass på Rolling Stone Magazines liste over de 100 beste gitaristene noen sinne. Asheton døde av hjerteinfarkt rundt nyttår 2008-2009.
Hukaruana
Hukaruana er en slekt av biller som tilhører familien trebukker (Cerambycidae).
Sjøulvene
Sjøulvene (originaltittel: The Sea Wolves) er en britisk-amerikansk krigsfilm fra 1980 med Gregory Peck, Roger Moore og David Niven i hovedrollene. Regi er ved Andrew V. McLaglen. Filmen er basert på en sann historie fra Goa under andre verdenskrig, der et hemmelig britisk angrep ble rettet mot et tysk spionskip. Filmmanuset var basert på James Leasors bok Boarding Party: The Last Action of the Calcutta Light Horse fra 1978.
Bogutsjansk-demningen
Bogutsjansk-demningen  er en demning under bygging i nedre løp av elva Angara, ei sideelv til Jenisej, nedenfor oppdemmingene Ust Ilimsk-reservoaret og Bratsk-reservoaret. Byggingen av det tilhørende vannkraftverket ble igangsatt 1971 og deretter i 1980, og det forventes å bli ferdigstilt i 2012. Det skal gi kraft til industri og et aluminiumsverk.
Sjøulvene
Handling
Året er 1943 og den britiske etterretningstjenesten i India har oppdaget at hemmelig informasjon har kommet på avveie og rett i hendene på tyskerne via skipet Erhenfels. Informasjonen blir videreformidlet til tyske ubåter som bruker den til å angripe allierte skip i Det indiske hav. Det tyske spionskipet må stoppes, men befinner seg imidlertid på Goa, som i 1943 tilhører det nøytrale Portugal. Skipet kan derfor ikke angripes av ordinære styrker. Gamle veteraner fra Calcuttas lette kavaleriregiment får derfor i oppdrag å sprenge det tyske fartøyet.
Om filmen
Aftenpostens filmanmelder gav den blandet mottakelse. Anmelderen skrev blant annet at: «Regien er traust og uten overraskelser, menneskene er pappfigurer, men det smeller altså meget».
Filmen ble innspilt på Goa, i Tyskland og Pinewood Studios.
Historisk bakgrunn
Hendelsen som filmen skildrer ble kalt «Operation Boarding Party» av britisk etterretning og ble av politiske årsaker holdt hemmelig til 1978.
Qeqqata
Qeqqata er en kommune på Grønland. Den har en befolkning på 9,436 (2014).
Kommunen ble til i 2009, og består av de tidligere kommunene Maniitsoq og Sisimiut. I januar 2008 hadde Qeqqata en befolkning på 9 627. Dette er den nest minste kommunen på Grønland, med 115 500 km². Største by i kommunen er Sisimiut.
Wu Shih-Hsih
Wu Shih-Hsih (født 2. juli 1963), taiwansk baseballspiller som deltok i de olympiske leker 1992 i Barcelona. Wu vant en olympisk sølvmedalje i baseball under Sommer-OL 1992 i Barcelona. Han var med laget som representerte Kinesisk Taipei og kom på andreplass i den første olympiske baseballturneringen bak Cuba. Kinesisk Taipei tapte finalen til Cuba med 1-11.
Frank-Michael Wahl
Frank-Michael Wahl (født 24. august 1956 i Rostock), tysk håndballspiller som deltok i de olympiske leker 1980 i Moskva, 1988 i Seoul og 1992 i Barcelona.